**K-Soft Norge AS**  var et norsk selskap som solgte programvare 
med Rune Emanuel Karlsson som daglig leder og styreleder. 
Bedriften ble stiftet 20. mai 2005 og ble lagt ned den 22. juni 2019.
K-Soft Norge AS markedsførte seg gjennom AdWords og e-post og faksmeldinger fra 2005-2009 da firmaet solgte programvarepakker for små og mellomstore bedrifter, som for eksempel fakturaprogrammet Fakt 2000 og programvaren Time 2000. I 2009 sluttet firmaet å selge programvare og disponerte deretter ikke lenger www.k-soft.no  K-Soft Norge AS hadde etter 2009 ikke noen ansatte og drev kun en begrenset virksomhet som mva. representant.

Kritikk
-------

K-Soft har fått oppmerksomhet i pressen for sine markedsføringsmetoder, og forbrukerombudet har fått klager på uønskede fakser og spam fra K-Soft. 
Computerworld skrev en artikkel som hevdet at bedriften brukte norske bedrifter som Statoil, NSB, TINE og Nycomed som kundereferanser, uten at å legge frem bevis på at disse bedriftene var kunder hos K-Soft. K-Soft klaget Computerworld inn til PFU der det ble konkludert i at omtalen av den kreative markedsføringspraksisen var legitim, men magasinet ble felt for å ikke ha gjort tilstrekkelige anstrengelser for å få K-Soft til å benytte sin rett til samtidig imøtegåelse.
 Daglig leder i K-Soft, Rune E. Karlsson, fremholder at store deler av kritikken kommer fra et fåtall som ønsker å sverte selskapet.

I 2002 startet en tvist mellom daværende enkeltmannsforetak K-Soft Emanuel Karlsson og kunden Ing T Dahn AS. Kunden ønsket å returnere en programvarepakke, mens selskapet ikke ville godta returen. Da K-Soft i 2005 nektet å godta retur fra en annen kunde, la denne kunde samme år ut innlegg på Usenet under tittelen «Svindlerfirma - K-Soft Norge AS». 
Senere samme år gikk K-Soft til søksmål mot ham, Torgeir von Dahn og to andre nettdebattanter for piratkopiering og ærekrenking. Søksmålene endte med at «To personer har fått midlertidige forføyninger for å ha linket til en piratkopi av programmet». Den 1. februar 2008 ble de saksøkte frifunnet av Oslo tingrett for anklager om injurier, og K-Soft måtte betale saksomkostninger for samtlige involverte.
Firmaet anket til Borgarting Lagmannsrett som den 4. juni 2008 opphevet Tingsrettens kjennelse og dømte de fire nettdebattanter til å betale saksomkostningene.

Referanser
----------

1. ↑  
«Nøkkelopplysninger fra Enhetsregisteret». Enhetsregisteret. Besøkt 11. desember 2007.
2. ↑  
«Kunngjøring for Organisasjonsnummer 988 251 178 (K-SOFT NORGE AS)». Foretaksregisteret. 25. mai 2005. Besøkt 11. desember 2007.
3. ↑
4. ↑
5. 1 2  «Krangler om data-program». Tønsbergs Blad. 15. august 2006. Arkivert fra originalen 10. januar 2010. Besøkt 11. desember 2007. «Han er ikke alene. Forbrukerombudet har fått en rekke klager på uønsket fakser og spam fra K-Soft. […] To personer har fått midlertidige forføyninger for å ha linket til en piratkopi av programmet, for å vise hvor ubrukelig de mener det er. Totalt er fire personer blitt sakssøkt av selskapet, to av dem for ærekrenkelser, etter å ha omtalt selskapet i kraftige vendinger i diskusjonsforum på nettet.»
6. ↑  «Adv. Emil Tømmerdal Nordby p.v.a. K-soft Norge AS mot Computerworld». PFU.
7. ↑  «Tvilsom markedsføring av programvare». Computerworld. 31. mars 2006. Besøkt 3. juli 2018.
8. ↑  
«K-Soft tilbakeviser påstander». Næringsavisen. 29. august 2006. Besøkt 14. februar 2008.  [*død lenke*]
9. 1 2  
«Saksøker web-debattant». Computerworld. 10. august 2006. Besøkt 3. juli 2018.
10. ↑  «Frifunnet etter påstander om netthets av firma». VG Nett. 11. februar 2008. Arkivert fra originalen 19. februar 2008. Besøkt 15. februar 2008.
11. ↑

Eksterne lenker
---------------

* K-Softs internettsider